**Peste zări de primăvară**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Peste flori abia ieșite

De sub frunze ruginite

Se-așternu în fapt de seară

Iarăși dalbă plăpumioară.

Ramurile-mbobocite,

Niște vrăbii cam zburlite

Tremură si se-nfioară

Întrebându-se-ntr-o doară:

Dochia, oare ce mai face,

Iarăși nu ne lasă-n pace?!

După cum se vede-afară,

Încă nu e primăvară!

În zbor trece un sticlete

Îmbufnat că n-are ghete,

Ba iar trebui, se pare

Și-un cojocel în spinare!

Doar pe-o margine de zare

Sub a cerului hotare,

Cât privirea se-odihnește

Plăpumioara se topește!